I nogle lande dannes orlogsflaget ved at tilføje enkle symboler, gerne knyttet til søfart eller det sømilitære. Ankeret er et normalt symbol. [[Kroatiens flag|Kroatien]]s orlogsflag har korslagte ankre bag [[rigsvåben]]et, men er ellers en kortere udgave af nationalflaget. [[Egyptens flag|Egypten]]s orlogsflag er som [[nationalflag]]et, men med tilføjelsen af korslagte ankre i kantonen. [[Marokkos flag|Marokko]]s orlogsflag er som nationalflaget, men med tilføjelsen af kroner i alle fire hjørner. [[Israels flag|Israel]]s orlogsflag er blåt og har en hvid trekant ved stangen hvor [[davidsstjerne]]n er placeret, og skiller sig således væsentligt fra landets nationalflag og [[handelsflag]]. [[Italiens flag|Italien]]s orlogsflag har kronet våbenskjold i midten af det hvide felt.
Flag